turjo4nis/wikipedia-bn-dump-20250701 huggingface dataset:
সিমিটার সিনড্রোম

সিমিটার সিনড্রোম বা জন্মগত পালমোনারি ভেনোলোবার সিনড্রোম হল হৃৎপিণ্ডের একটি বিরল জন্মগত ত্রুটি যেক্ষেত্রে রক্ত ডান ফুসফুস থেকে বাম অলিন্দে যাবার পরিবর্তে সরাসরি সিস্টেমেটিক ভেনাস সিস্টেমে অস্বাভাবিক ভেনাস রিটার্ন নিয়ে আসে। এই ব্যতিক্রমী পালমোনারি ভেনাস রিটার্নটি আংশিক (PAPVR) বা সম্পূর্ণ (TAPVR) হতে পারে। নিম্ন মহাশিরাতে সমাপ্ত হওয়া পালমোনারি শিরা দ্বারা সৃষ্ট রক্তপ্রবাহ বুকের রেডিওগ্রাফে বক্ররেখার প্যাটার্ন তৈরি হয়। PAPVR এর সাথে সম্পর্কিত সিনড্রোমটি সাধারণত সিমিটার সিনড্রোম হিসাবে বেশি পরিচিত। এই রেডিওগ্রাফিক ঘনত্বটি প্রায়শই সিমিটার নামক তলোয়ারের আকার ধারণ করে। এই সিনড্রোমটি ১৯৬০ সালে ক্যাথরিন নীল সর্বপ্রথম বর্ণনা করেছিলেন।

উপস্থাপনা 
অস্বাভাবিক ভেনাস রিটার্নটি বুকের এক্স-রেতে একটি বাঁকা ছায়া তৈরি করে যা স্কিমিটার নামক তলোয়ারের অনুরূপ। একে স্কিমিটার সাইন বলা হয়। এর সাথে সম্পর্কিত অস্বাভাবিকতাগুলোর মধ্যে রয়েছে হাড়ের ডেক্সফ্রোপজিশনের সাথে ডান ফুসফুসের হাইপোপ্লাসিয়া, পালমোনারি ধমনীর হাইপোপ্লাসিয়া অন্তর্ভুক্ত। প্রতি ১০০,০০০ জন্মের মধ্যে প্রায় ১ জনের ক্ষেত্রে এগুলো দেখা যায়।

রোগ নির্ণয় 

ট্র্যানস্টোরাসিক বা ট্রান্সসোফেজিয়াল ইকোকার্ডিওগ্রাফি, অ্যানজিওগ্রাফি এবং আরও সম্প্রতি সিটি অ্যাঞ্জিওগ্রাফি বা এমআর অ্যাঞ্জিওগ্রাফি দ্বারা সিমিটার সিনড্রোম নির্ণয় করা হয়।

চিকিৎসা 
রোগীর দেহে উল্লেখযোগ্য বাম থেকে ডান শান্টিং (Qp: Qs ≥ 2: 1) এবং পালমোনারি হাইপারটেনশন উপস্থিত থাকলে অস্ত্রোপচারের মাধ্যমে হৃৎপিণ্ডের ত্রুটি সংশোধন বিবেচনা করা উচিত। এছাড়া একটি আন্তঃ-অলিন্দিক বিভ্রান্তি তৈরি করে বাম অলিন্দে ফুসফুসের ভেনাস রিটার্ন কে পুনঃনির্দেশ করা যেতে পারে। এ ছাড়াও, অসংগতিপূর্ণ শিরা সরাসরি বাম অলিন্দে পুনরায় প্রতিস্থাপন করা যেতে পারে।

আরও পড়া

 
 A case of Scimitar Syndrome

তথ্যসূত্র

বহিঃসংযোগ

হৃৎপিণ্ডের জন্মগত ত্রুটি
ইয়োশা ভাগনোম্যান

ইয়োশা মামাদু কারাবু ভাগনোম্যান (, ; জন্ম: ১১ ডিসেম্বর ২০০০; ইয়োশা ভাগনোম্যান নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের দ্বিতীয় স্তর ২. বুন্দেসলিগার ক্লাব হামবুর্গার এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।

২০০৯ সালে, জার্মান ফুটবল ক্লাব পোপেনবুটেলের যুব পর্যায়ের হয়ে খেলার মাধ্যমে ভাগনোম্যান ফুটবল জগতে প্রবেশ করেছেন এবং পরবর্তীকালে হুমেলবুটেলার এবং হামবুর্গারের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, জার্মান ক্লাব হামবুর্গারের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। হামবুর্গারের সাথে চুক্তিবদ্ধ থাকাকালীন হামবুর্গারের দ্বিতীয় স্তরের দল হামবুর্গার ২-এর হয়ে খেলেছেন, যেখানে তিনি ১০ ম্যাচে ৪টি গোল করেছেন।

২০১৭ সালে, ভাগনোম্যান জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন।

প্রারম্ভিক জীবন 
ইয়োশা মামাদু কারাবু ভাগনোম্যান ২০০০ সালের ১১ই ডিসেম্বর তারিখে জার্মানির হামবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা হলেন আইভারীয় বংশোদ্ভূত এবং তার মাতা হলেন জার্মান বংশোদ্ভূত।

আন্তর্জাতিক ফুটবল 
ভাগনোম্যান জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৭ সালের ১৩ই অক্টোবর আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৭ দলের হয়ে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র কোয়ার্টার-ফাইনাল পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লীগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।

তথ্যসূত্র

বহিঃসংযোগ 
 
 
 
 
 
 

২০০০-এ জন্ম
জীবিত ব্যক্তি
জার্মান ফুটবলার
ফুটবল রক্ষণভাগের খেলোয়াড়
রেগিওনাললিগার খেলোয়াড়
বুন্দেসলিগার খেলোয়াড়
হামবুর্গার স্পোর্টস ক্লাবের খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
হামবুর্গের ফুটবলার
জার্মানির আন্তর্জাতিক ফুটবলার
হামবুর্গার স্পোর্টস ক্লাব ২-এর খেলোয়াড়
ভিএফবি স্টুটগার্টের খেলোয়াড়
২. বুন্দেসলিগার খেলোয়াড়
পুরুষ ফুটবল রক্ষণভাগের খেলোয়াড়
ডাভিড রাউম

ডাভিড রাউম (, ; জন্ম: ২২ এপ্রিল ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব হফেনহাইম এবং জার্মানি অনূর্ধ্ব-২৩ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন।

২০০২–০৩ মৌসুমে, জার্মান ফুটবল ক্লাব টুস্পো নুর্নবের্গের যুব পর্যায়ের হয়ে খেলার মাধ্যমে রাউম ফুটবল জগতে প্রবেশ করেছেন এবং পরবর্তীকালে গ্রয়টার ফুর্টের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, প্রথমে গ্রয়টার ফুর্ট ২ এবং পরবর্তীতে গ্রয়টার ফুর্টের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৫ মৌসুম অতিবাহিত করেছেন; গ্রয়টার ফুর্টের হয়ে তিনি ৯৪ ম্যাচে ৪টি গোল করেছেন। ২০২১–২২ মৌসুমে, তিনি গ্রয়টার ফুর্ট হতে হফেনহাইমে যোগদান করেছেন।

২০১৬ সালে, রাউম জার্মানি অনূর্ধ্ব-১৯ দলের হয়ে জার্মানির বয়সভিত্তিক পর্যায়ে অভিষেক করেছিলেন। দলগতভাবে, রাউম এপর্যন্ত ১টি শিরোপা জয়লাভ করেছেন, যা তিনি জার্মানির বয়সভিত্তিক দলের হয়ে জয়লাভ করেছেন।

প্রারম্ভিক জীবন
ডাভিড রাউম ১৯৯৮ সালের ২২শে এপ্রিল তারিখে জার্মানির নুর্নবের্গে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
রাউম জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৬ সালের ১৩ই নভেম্বর তারিখে তিনি চেক প্রজাতন্ত্র অনূর্ধ্ব-১৯ দলের বিরুদ্ধে এক প্রীতি ম্যাচে জার্মানি অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৯ দলের হয়ে তিনি ২০১৭ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। ২০২১ সালে জার্মানি অনূর্ধ্ব-২১ দলের হয়ে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, যেখানে তিনি ৬টি ম্যাচে অংশগ্রহণ করেছেন। রাউম জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন। তিনি ২০১৭ সালের ১৭ই এপ্রিল তারিখে এক প্রীতি ম্যাচে ডেনমার্ক অনূর্ধ্ব-১৯ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র

বহিঃসংযোগ
 
 
 
 
 
 

১৯৯৮-এ জন্ম
জীবিত ব্যক্তি
জার্মান ফুটবলার
ফুটবল মধ্যমাঠের খেলোয়াড়
রেগিওনাললিগার খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
টিএসজি ১৮৯৯ হফেনহাইমের খেলোয়াড়
২০২০ গ্রীষ্মকালীন অলিম্পিকের ফুটবলার
২০২২ ফিফা বিশ্বকাপের খেলোয়াড়
জার্মানির আন্তর্জাতিক ফুটবলার
আরবি লাইপৎসিশের খেলোয়াড়
বুন্দেসলিগার খেলোয়াড়
২. বুন্দেসলিগার খেলোয়াড়
উয়েফা ইউরো ২০২৪-এর খেলোয়াড়
পুরুষ ফুটবল মধ্যমাঠের খেলোয়াড়
ফুটবল ফুলব্যাক
গ্রয়টার ফুর্টের খেলোয়াড়
নিকো শ্লটারবেক

নিকো শ্লটারবেক (, ; জন্ম: ১ ডিসেম্বর ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিন এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলে থাকেন।

জার্মান ফুটবল ক্লাব আলেনের যুব পর্যায়ের হয়ে খেলার মাধ্যমে শ্লটারবেক ফুটবল জগতে প্রবেশ করেছেন এবং পরবর্তীকালে কার্লস্রুহার এবং ফ্রাইবুর্গের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, জার্মান ক্লাব ফ্রাইবুর্গ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ০০ মৌসুম অতিবাহিত করেছেন; এছাড়াও একই মৌসুমে তিনি ফ্রাইবুর্গের মূল দলের হয়ে অভিষেক করেছেন। ২০২০–২১ মৌসুমে, তিনি ফ্রাইবুর্গ হতে ইউনিয়ন বার্লিনে যোগদান করেছেন।

২০১৭ সালে, শ্লটারবেক জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন।

দলগতভাবে, শ্লটারবেক এপর্যন্ত ১টি শিরোপা জয়লাভ করেছেন, যা তিনি ফ্রাইবুর্গ ২-এর হয়ে জয়লাভ করেছেন।

প্রারম্ভিক জীবন
নিকো শ্লটারবেক ১৯৯৯ সালের ১লা ডিসেম্বর তারিখে জার্মানির ভাইবলিঙ্গেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি নিলস শ্লটারবেকের ভাতিজা, যিনি পূর্বে ফ্রাইবুর্গের হয়ে খেলেছেন। তার বড় ভাই কেভেন শ্লটারবেকপ একজন ফুটবল খেলোয়াড়।

আন্তর্জাতিক ফুটবল
শ্লটারবেক জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৭ সালের ১৭ই এপ্রিল তারিখে তিনি অস্ট্রিয়া অনূর্ধ্ব-১৮ দলের বিরুদ্ধে এক প্রীতি ম্যাচে জার্মানি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৯ সালের ১০ই অক্টোবর তারিখে এক প্রীতি ম্যাচে স্পেন অনূর্ধ্ব-২১ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র

বহিঃসংযোগ
 
 
 
 
 
 

১৯৯৯-এ জন্ম
জীবিত ব্যক্তি
জার্মান ফুটবলার
ফুটবল রক্ষণভাগের খেলোয়াড়
রেগিওনাললিগার খেলোয়াড়
বুন্দেসলিগার খেলোয়াড়
স্পোর্টস ক্লাব ফ্রাইবুর্গের খেলোয়াড়
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক যুব ফুটবলার
২০২২ ফিফা বিশ্বকাপের খেলোয়াড়
১. ফুটবল ক্লাব ইউনিয়ন বার্লিনের খেলোয়াড়
বাডেন-ভুর্টেমবের্গের ফুটবলার
ফুটবল সেন্ট্রাল ডিফেন্ডার
জার্মানির আন্তর্জাতিক ফুটবলার
বরুসিয়া ডর্টমুন্ডের খেলোয়াড়
উয়েফা ইউরো ২০২৪-এর খেলোয়াড়
আমস পিপার

আমস পিপার (, ; জন্ম: ১৭ জানুয়ারি ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব আরমিনিয়া বিলেফেল্ড এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।

জার্মান ফুটবল ক্লাব নর্ডকির্খেনের যুব পর্যায়ের হয়ে খেলার মাধ্যমে পিপার ফুটবল জগতে প্রবেশ করেছেন এবং পরবর্তীকালে ইউনিয়ন লুডিংহাউসেন এবং বরুসিয়া ডর্টমুন্ডের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব বরুসিয়া ডর্টমুন্ড ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; বরুসিয়া ডর্টমুন্ড ২-এর হয়ে তিনি ৩৪ ম্যাচে ১টি গোল করেছেন। ২০১৮–১৯ মৌসুমে, তিনি বরুসিয়া ডর্টমুন্ড ২ হতে আরমিনিয়া বিলেফেল্ডে যোগদান করেছেন।

২০১৫ সালে, পিপার জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন।

প্রারম্ভিক জীবন 
আমস পিপার ১৯৯৮ সালের ১৭ই জানুয়ারি তারিখে জার্মানির লুডিংহাউসেনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
পিপার জার্মানি অনূর্ধ্ব-১৮ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৫ সালের ১৬ই নভেম্বর তারিখে তিনি নেদারল্যান্ডস অনূর্ধ্ব-১৮ দলের বিরুদ্ধে এক প্রীতি ম্যাচে জার্মানি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।

তথ্যসূত্র

বহিঃসংযোগ 
 
 
 
 
 
 

১৯৯৮-এ জন্ম
জীবিত ব্যক্তি
জার্মান ফুটবলার
ফুটবল রক্ষণভাগের খেলোয়াড়
রেগিওনাললিগার খেলোয়াড়
বুন্দেসলিগার খেলোয়াড়
বরুসিয়া ডর্টমুন্ড ২-এর খেলোয়াড়
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক যুব ফুটবলার
নর্ডরাইন-ভেস্টফালেনের ফুটবলার
২০২০ গ্রীষ্মকালীন অলিম্পিকের ফুটবলার
ভেয়ার্ডার ব্রেমেনের খেলোয়াড়
২. বুন্দেসলিগার খেলোয়াড়
ফুটবল সেন্ট্রাল ডিফেন্ডার
নিকলাস ডর্শ

নিকলাস বের্ন্ট ডর্শ (, ; জন্ম: ১৫ জানুয়ারি ১৯৯৮; নিকলাস ডর্শ নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রথম বিভাগ এ-এর ক্লাব খেন্ট এবং জার্মানি অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।

২০০২–০৩ মৌসুমে, জার্মান ফুটবল ক্লাব বাইয়ার্সডর্ফের যুব পর্যায়ের হয়ে খেলার মাধ্যমে ডর্শ ফুটবল জগতে প্রবেশ করেছেন এবং পরবর্তীকালে ডিটিএফএস রেহাউ, নুর্নবের্গ এবং বায়ার্ন মিউনিখের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, জার্মান ক্লাব বায়ার্ন মিউনিখ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; বায়ার্ন মিউনিখ ২-এর হয়ে তিনি ৬০ ম্যাচে ৭টি গোল করেছেন। একই মৌসুমে তিনি বায়ার্ন মিউনিখের মূল দলের অন্তর্ভুক্ত হয়েছিলেন, তবে ২০১৭–১৮ মৌসুমে উক্ত দলের হয়ে একমাত্র ম্যাচটি খেলেছেন। অতঃপর ২০১৮–১৯ মৌসুমে তিনি হাইডেনহাইমে যোগদান করেছেন। ২০২০–২১ মৌসুমে, তিনি ৩.৫ মিলিয়ন ইউরোর বিনিময়ে হাইডেনহাইম হতে বেলজীয় ক্লাব খেন্টে যোগদান করেছেন।

২০১২ সালে, ডর্শ জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।

দলগতভাবে, ডর্শ এপর্যন্ত ৩টি শিরোপা জয়লাভ করেছেন, যার সবগুলো তিনি বায়ার্ন মিউনিখের হয়ে জয়লাভ করেছেন।

প্রারম্ভিক জীবন
নিকলাস বের্ন্ট ডর্শ ১৯৯৮ সালের ১৫ই জানুয়ারি তারিখে জার্মানির লিকটেনফেলসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ডর্শ জার্মানি অনূর্ধ্ব-১৫, জার্মানি অনূর্ধ্ব-১৭, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১২ সালের ৯ই নভেম্বর তারিখে তিনি দক্ষিণ কোরিয়া অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৭ দলের হয়ে তিনি ২০১৫ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছিলেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৯ সালের ৫ই সেপ্টেম্বর তারিখে এক প্রীতি ম্যাচে গ্রিস অনূর্ধ্ব-২১ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র

বহিঃসংযোগ
 
 
 
 
 
 
 

১৯৯৮-এ জন্ম
জীবিত ব্যক্তি
জার্মান ফুটবলার
ফুটবল মধ্যমাঠের খেলোয়াড়
রেগিওনাললিগার খেলোয়াড়
বুন্দেসলিগার খেলোয়াড়
১. ফুটবল ক্লাব নুর্নবার্গের খেলোয়াড়
ফুটবল ক্লাব বায়ার্ন মিউনিখ ২-এর খেলোয়াড়
ফুটবল ক্লাব বায়ার্ন মিউনিখের খেলোয়াড়
খেন্ট ফুটবল ক্লাবের খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-২১ আন্তর্জাতিক ফুটবলার
ফুটবল ক্লাব আউগসবুর্গের খেলোয়াড়
২. বুন্দেসলিগার খেলোয়াড়
বেলজীয় প্রো লিগের খেলোয়াড়
পুরুষ ফুটবল মধ্যমাঠের খেলোয়াড়
জার্মান প্রবাসী ফুটবলার
পারভিন মাসুদ ভাট্টি

পারভিন মাসুদ ভাট্টি ( ) হলেন একজন পাকিস্তানি রাজনীতিবিদ যিনি ২০০৮ সালের মার্চ থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন।

রাজনৈতিক জীবন 
তিনি ২০০২ সালে পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে পাঞ্জাব প্রাদেশিক পরিষদের সদস্য নির্বাচিত হয়েছিলেন। 

তিনি ২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লীগ (এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান মুসলিম লীগের (এন) প্রার্থী হিসাবে তিনি পাকিস্তানের জাতীয় পরিষদে পুনরায় নির্বাচিত হয়েছিলেন।

তথ্যসূত্র 

২১শ শতাব্দীর নারী রাজনীতিবিদ
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদের মহিলা সদস্য
পাকিস্তান জাতীয় পরিষদ সদস্য ২০০৮-২০১৩
পাকিস্তান জাতীয় পরিষদ সদস্য ২০১৩-২০১৮
পাঞ্জাবি ব্যক্তি
পাকিস্তান মুসলিম লীগের (এন) রাজনীতিবিদ
জীবিত ব্যক্তি
মেহরিন রাজ্জাক ভুট্টো

মেহরিন রাজ্জাক ভুট্টো (  ) হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে রয়েছেন। এর আগে ২০০৮ সালের মার্চ থেকে ২০১৮ সালের মে পর্যন্ত তিনি জাতীয় সংসদ সদস্য ছিলেন।

রাজনৈতিক জীবন 
২০০৮ সালের পাকিস্তানের সাধারণ নির্বাচনে সিন্ধু প্রদেশ থেকে নারীদের জন্য সংরক্ষিত একটি আসনে তিনি পাকিস্তান পিপলস পার্টির (পিপিপি) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

২০১৩ সালের পাকিস্তানের সাধারণ নির্বাচনে পূর্ববর্তী নির্বাচনী অঞ্চল থেকেই সংরক্ষিত নারী আসনে পাকিস্তান পিপলস্‌ পার্টির প্রার্থী হিসাবে তিনি পুনরায় জাতীয় সংসদে নির্বাচিত হয়েছিলেন। 

২০১৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে পিপিপির প্রার্থী হিসাবে তিনি জাতীয় সংসদে টানা তৃতীয় বারের মত নির্বাচিত হয়েছিলেন।

তথ্যসূত্র 

২১শ শতাব্দীর নারী রাজনীতিবিদ
পাকিস্তান জাতীয় পরিষদ সদস্য ২০১৮-২০২৩
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদের মহিলা সদস্য
পাকিস্তান জাতীয় পরিষদ সদস্য ২০১৩-২০১৮
পাকিস্তান জাতীয় পরিষদ সদস্য ২০০৮-২০১৩
সিন্ধি ব্যক্তি
জীবিত ব্যক্তি
সামিয়া উসমান ফতেহ

সামিয়া উসমান ফতেহ (জন্ম: ২৮ জুলাই ১৯৪০) হলেন পাকিস্তানের একজন প্রাক্তন রাজনীতিবিদ। ১৯৭৩ সালে তিনি পাকিস্তানের উচ্চ কক্ষসভা সিনেটে নির্বাচিত হয়েছিলেন, কোন নারীর সিনেটে আসা পাকিস্তানের জন্য সেবারই প্রথম ছিল।

পটভূমি 
সামিয়া উসমান ফতেহ পাকিস্তানের গুজরাতের একটি মধ্যবিত্ত পরিবারে জন্মগ্রহণ করেছিলেন। তিনি তার স্কুলশিক্ষা সমাপ্ত করেছিলেন। তিনি শেখ উসমান ফতেহকে বিয়ে করেছিলেন।

কর্মজীবন 
সামিয়া উসমান ফতেহ এবং তার স্বামী দুজনেই পাকিস্তান পিপলস পার্টির (পিপিপি) প্রতিষ্ঠাতা সদস্য ছিলেন। তার স্বামী অবশ্য ১৯৭২সালে পার্টি ত্যাগ করেছিলেন। ১৯৬৮ সালে তিনি গুজরাত জেলার জন্য পিপিপির নারী শাখার সভাপতি নিযুক্ত হয়েছিলেন।

পাকিস্তানের সিনেট 
পিপিপির প্রার্থী সামিয়া ফতেহ ১৯৭৩ সালে একটি সাধারণ আসনে নির্বাচিত হয়েছিলন। এটি তাকে দেশের প্রথম  এবং তার আমলের একমাত্র নারী সিনেটর হিসেবে পরিচিত করে তুলেছে।  ১৯৭৩ সালের আগস্ট শপথ গ্রহণ করে তিনি ১৯৭৫ সালের আগস্ট পর্যন্ত দায়িত্ব পালন করেছিলেন।  সেসময় তিনি অর্থনৈতিক বিষয় ও পরিসংখ্যান বিভাগের অর্থ, পরিকল্পনা ও উন্নয়ন কমিটিতে দায়িত্ব পালন করেছিলেন।

পাকিস্তানের জাতীয় সংসদ 
পিপিপির প্রার্থী হিসেবে তিনি ১৯৭৭ সালে একটি বিশেষ আসনে পাকিস্তানের জাতীয় পরিষদে পুনরায় নির্বাচিত হয়েছিলেন

বিদেশ ভ্রমণ 
১৯৭৫ সালের ফেব্রুয়ারিতে জুলফিকার আলী ভুট্টোর মার্কিন যুক্তরাষ্ট্রে সরকারী সফরে সফরকারীদের সাথে তিনিও যুক্ত ছিলেন।

রাজনৈতিক সক্রিয়তা 
তিনি ১৯৭৭ সালে মুহাম্মদ জিয়া-উল-হকের সামরিক একনায়কতন্ত্রের বিরুদ্ধে সমাবেশ ও বিক্ষোভ প্রদর্শন করেছিলেন

তথ্যসূত্র 

জীবিত ব্যক্তি
পাকিস্তান জাতীয় পরিষদের মহিলা সদস্য
পাকিস্তান সিনেটের নারী সদস্য
পাঞ্জাবি ব্যক্তি
১৯৪০-এ জন্ম
রেজি প্রিডমোর

রেজিনাল্ড জর্জ প্রিডমোর এমসি (জন্ম- ২৯ এপ্রিল ১৮৮৬ এডবাস্টন, বার্মিংহামে, মৃত্যু- ইতালির ভেনিসের নিকটে, ১৩ মার্চ ১৯১৮ তারিখে) ছিলেন মাঠের হকি খেলোয়াড়, যিনি লন্ডনে ১৯০৮ গ্রীষ্মকালীন অলিম্পিকে ইংল্যান্ড দলের হয়ে স্বর্ণপদক জিতেছিলেন। ইংল্যান্ডের হয়ে ৮-১ গোলে জয় নিয়ে মেনস ফিল্ড হকিতে অলিম্পিক ফাইনালে একজন ব্যক্তির দ্বারা সর্বাধিক গোলের জন্য অলিম্পিক রেকর্ড গড়েছিলেন প্রিডমোর। এই রেকর্ডটি ১৯৫২ সালে হেলসিঙ্কি অলিম্পিক পর্যন্ত টিকে ছিল, সেখানে ভারতের বলবীর সিং সিনিয়র নেদারল্যান্ডসের বিপক্ষে ভারতের ৬-১ গোলে জয়ের জন্য পাঁচটি গোল করেছিলেন।

প্রিডমোর একজন ক্রিকেটারও ছিলেন এবং ওয়ারউইকশায়ারের হয়ে ডানহাতি ব্যাটসম্যান হিসাবে প্রথম শ্রেণির ক্রিকেট খেলতেন।

প্রথম বিশ্বযুদ্ধের সময় ৩১ বছর বয়সী প্রিডমোর একটি অ্যাকশনে নিহত হন। এসময় তিনি ইতালির পিয়াভ নদীর কাছে রয়্যাল ফিল্ড আর্টিলারিতে মেজর হিসাবে কাজ করতেন। তাকে কাছাকাছি গিয়াভেরা ব্রিটিশ কবরস্থানে দাফন করা হয়েছিল।

আরও দেখুন 

 প্রথম বিশ্বযুদ্ধে নিহত অলিম্পিয়ানদের তালিকা

তথ্যসূত্র

বহিঃসংযোগ 

  
 ক্রিকেটআরচাইভের পরিসংখ্যানের সংক্ষিপ্তসার

প্রথম বিশ্বযুদ্ধের ব্রিটিশ সেনা কর্মকর্তা
হার্টফোর্ডশায়ারের ক্রিকেটার
এজবাস্টনের ব্যক্তি
প্রথম বিশ্বযুদ্ধে নিহত ব্রিটিশ সামরিক কর্মকর্তা
১৯১৮-এ মৃত্যু
ওয়ারউইকশায়ারের ক্রিকেটার
ইংরেজ ক্রিকেটার
১৮৮৬-এ জন্ম
অলিম্পিক স্বর্ণপদক বিজয়ী ব্রিটিশ
১৯০৮ গ্রীষ্মকালীন অলিম্পিকের পদক বিজয়ী
বার্মিংহামের (পশ্চিম মিডল্যান্ডস) থেকে আগত ক্রিকেটার
মঙ্গলা বানসোডে

মঙ্গলা বানসোডে হলেন মহারাষ্ট্র রাজ্যের একজন ভারতীয় তামাশা লোকশিল্পী এবং তিনি বিঠাবাই নারায়ণগাঁওকরের কন্যা। তিনি মহারাষ্ট্র সরকার কর্তৃক প্রদত্ত বিঠাবাই নারায়ণগাঁওকর আজীবন অর্জন সম্মাননা পুরস্কার জিতেছেন। তিনি নিজের ছেলে নিতিনের সাথে কাজ করেন, যিনি এই শৈলীতে তাঁর পরিবারের পঞ্চম প্রজন্ম। বলা হয়ে থাকে যে তিনি মহারাষ্ট্রের তামাশা গোষ্ঠীর একমাত্র মহিলা মালিক। তিনি কারাদের নিকটবর্তী কারাওয়াড়ি গ্রামের বাসিন্দা। তাঁর গোষ্ঠীতে ১৫০ জন মানুষ কাজ করে।

কাহিনী 
২০১৬ সালের জানুয়ারিতে গোয়া লোকোৎসবে অভিনয়ের ঠিক আগে, তাঁর মৃত্যু হয়েছে বলে একটি গুজব ছড়িয়েছিল। এর ফলে তিনি অনুষ্ঠান বন্ধ করে সাংবাদিকদের মুখোমুখি হতে বাধ্য হয়েছিলেন। ২০১৩ মরসুমে তাঁর গোষ্ঠী নারায়ণগাঁওয়ের তামাশা মেলায় সকলের মধ্যে বৃহত্তম অগ্রিম অর্থ অর্জন করেছিল। বলা হয় যে বানসোডের নাতনি, যিনি নিজে একজন ডাক্তার, তিনি তাঁর ঠাকুমার পেশা থেকে নিজেকে বিচ্ছিন্ন করে নিয়েছিলেন। নিজের বৈবাহিক পরিস্থিতির উন্নতিকল্পে তিনি এই কাজ করেছিলেন। কিন্তু মঙ্গলা চেয়েছিলেন, তাঁর নিজের এই নাতনী সায়ালি, যে তাঁর পুত্র নিতিনের মেয়ে, যেন ষষ্ঠ প্রজন্মের প্রতিভূ হয়ে এই অভিনয় শিল্পে আসে।

তথ্যসূত্র 

১৯৫৪-এ জন্ম
ভারতীয় মঞ্চ অভিনেত্রী
জীবিত ব্যক্তি
জাহরা ওয়াদুদ ফাতেমি

জাহরা ওয়াদুদ ফাতেমি ( ) এমন হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদে সদস্য হিসেবে রয়েছেন। এর আগে তিনি ২০১৩ সালের জুন থেকে ২০১৮ সালের মে পর্যন্ত জাতীয় সংসদ সদস্য ছিলেন।

রাজনৈতিক জীবন 
তিনি ২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লীগ (এন) (পিএমএল-এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

তিনি ২০১৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পিএমএল-এনের প্রার্থী হিসাবে জাতীয় সংসদে পুনরায় নির্বাচিত হয়েছিলেন।

ব্যক্তিগত জীবন 
ব্যক্তিজীবনে তিনি একজন সমাজকর্মী। তিনি পাকিস্তানি কূটনীতিক তারিক ফাতেমিকে বিয়ে করেছিলেন।

তথ্যসূত্র 

২১শ শতাব্দীর নারী রাজনীতিবিদ
পাকিস্তান জাতীয় পরিষদ সদস্য ২০১৮-২০২৩
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদের মহিলা সদস্য
পাকিস্তান জাতীয় পরিষদ সদস্য ২০১৩-২০১৮
পাঞ্জাবি ব্যক্তি
জীবিত ব্যক্তি
কোলহাটি

কোলহাটি হল একটি ভারতীয় যাযাবর সম্প্রদায় যারা বানজারা মানুষের একটি উপগোষ্ঠীর অংশ। তারা মধ্য ভারত এবং মহারাষ্ট্র রাজ্যের অধিবাসী। তারা ঐতিহ্যগতভাবে পেশাদার বিনোদনকারী এবং দড়ি-বাজিকর। মহারাষ্ট্র সরকার তাদের যাযাবর উপজাতি হিসাবে শ্রেণীবদ্ধ করেছে। তারা তামাশা গোষ্ঠীর সাথেও নিযুক্ত থাকে। পুণে জেলায় যথেষ্ট সংখ্যায় কোলাহাটি ভাষার ব্যবহারকারী দেখা যায়। কোলাহাটি লাবনি -  তামাশা অভিনেতারা মহারাষ্ট্র রাজ্য সরকারের শিল্পকর্মের পৃষ্ঠপোষকতায় থেকে সামাজিক মর্যাদা পেয়েছে, এবং মরকমের মতানুসারে প্রদর্শন শিল্পী হিসাবে তাদের পরিচয়ের পক্ষে এটি অতীব গুরুত্বপূর্ণ।

ব্যুৎপত্তি এবং ইতিহাস
কোলহাট কথাটি যে শব্দ থেকে এসেছে তার অর্থ বাঁশের খুঁটি, যেটি তারা লাফানোর জন্য ব্যবহার করে। ব্রিটিশ আমলে তাদের ভবঘুরে এবং অপরাধী শ্রেণি হিসাবে শ্রেণিবদ্ধ করা হয়েছিল। একটি ব্রিটিশের বর্ণনায় পাওয়া যায় কোলহাটী পুরুষরা কেবল বর্শা এবং কুকুর নিয়ে বুনো শুয়োর শিকার করত এবং সেটি যথেষ্ট সাহসের কাজ। বুনো শুয়োরেরা ফসলের অনেক ক্ষতি করে তাই কৃষকরা স্থানীয় শুয়োরেরের সংখ্যা কমাবার জন্য কোলাহাটি লোকেদের নিযুক্ত করত। শিকার সফল হলে গ্রামে ভোজ হত।

বর্তমান জীবন
এখন অনেক কোলাহাটী মানুষ ভূমিহীন কৃষি শ্রমিক হিসাবে নিযুক্ত হয়েছে। তারা এখনও হিন্দু মন্দিরে অনুষ্ঠান করে যদিও এটি তাদের আয়ের প্রধান উৎস নয়। তাদের মহিলা ও মেয়েরা এক ধরনের মারাঠি নাচ, যেটি গান এবং নাটকের সংমিশ্রণ, যেটির নাম তামাশা, সেটি অভিনয় করার জন্য পরিচিত।
কোলাহাটী নিজেদের গোষ্ঠীর মধ্যেই বিবাহ করে এবং পরিবারের ব্যবস্থাপনায় বিবাহ হয়। বাবার মৃত্যুর পরে ছেলেরা সম্পত্তির অধিকার পায় এবং বড় ছেলে পরিবারের প্রধান হয়।

ধর্মবিশ্বাস
কোলাহাটি জনগণ ভারতের প্রাচীন ধর্ম, হিন্দু ধর্মের চর্চা করে। তারা হিন্দু মণ্ডলের দেবতাদের পূজা ও সেবা করে। তারা পালনকর্তা বিষ্ণুর প্রতি বিশেষ শ্রদ্ধাশীল।

তথ্যসূত্র 

ভারতের উপজাতি
ভারতের জাতিগোষ্ঠী